তথ্যবিবরণী নম্বর : ১৩৯১

**আইনমন্ত্রীর মায়ের মৃত্যুতে মন্ত্রী ও প্রতিমন্ত্রীর শোক**

ঢাকা, ৫ বৈশাখ (১৮ এপ্রিল):

আইন, বিচার ও সংসদ বিষয়ক মন্ত্রী আনিসুল হকের মাতা জাহানারা হকের মৃত্যুতে গভীর শোক ও দুঃখ প্রকাশ করেছেন সড়ক পরিবহন ও সেতুমন্ত্রী ওবায়দুল কাদের, বস্ত্র ও পাট মন্ত্রী গোলাম দস্তগীর গাজী এবং সংস্কৃতি বিষয়ক প্রতিমন্ত্রী কে এম খালিদ।

আজ পৃথক শোকবার্তায় মন্ত্রীদ্বয় এবং প্রতিমন্ত্রী মরহুমার বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের প্রতি সমবেদনা জানান।

শোকবার্তায় তাঁরা বলেন, বঙ্গবন্ধুর অন্যতম ঘনিষ্ঠ সহচর, বাংলাদেশ আওয়ামী লীগের প্রেসিডিয়াম মেম্বার, জাতীয় সংসদ সদস্য, মুক্তিযুদ্ধের অন্যতম সংগঠক, বাংলাদেশ সংবিধান প্রণয়ন কমিটির সদস্য, বিশিষ্ট আইনজীবী ও  বঙ্গবন্ধু হত্যা মামলার চিফ প্রসিকিউটর এডভোকেট সিরাজুল হকের সহধর্মিণী বীর মুক্তিযোদ্ধা জাহানারা হকের মতো একজন মহিয়সী নারীর মৃত্যু দেশ ও জাতির জন্য এক অপূরণীয় ক্ষতি।

#

নাছের/রফিকুল/সেলিম/২০২০/২১২০ ঘণ্টা

তথ্যবিবরণী নম্বর : ১৩৯০

**স্ক্রলে প্রচারের জন্য**

সকল ইলেকট্রনিক মিডিয়া

ঢাকা, ৫ বৈশাখ (১৮ এপ্রিল) :

সকল ইলেক্ট্রনিক মিডিয়ায় নিম্নোক্ত বিষয়টি স্ক্রলে প্রচারের জন্য অনুরোধ করা হলো :

**মূল বার্তা :**

প্রশাসনের সহযোগিতায় টিসিবি’র পণ্য বিক্রয় কার্যক্রমে তদারকি জোরদার করা হয়েছে। কোনো অনিয়ম বা অবৈধ মজুত হলে কঠোর ব্যবস্থা নেবে বাণিজ্য মন্ত্রণালয়।

#

বকসী/নাইচ/রফিকুল/সেলিম/২০২০/১৯২০ ঘণ্টা

তথ্যবিবরণী নম্বর : ১৩৮৯

**না বুঝে তড়িঘড়ি আঃ লীগের ত্রাণ কমিটি নিয়ে টিআইবি ও বিএনপি’র বক্তব্য চরম দায়িত্বহীনতা**

**-- তথ্যমন্ত্রী**

ঢাকা, ৫ বৈশাখ (১৮ এপ্রিল):

'না বুঝে তড়িঘড়ি করে আওয়ামী লীগের ত্রাণ কমিটি নিয়ে টিআইবি ও বিএনপি’র বক্তব্যদান চরম দায়িত্বহীনতার পরিচয়' বলেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

মন্ত্রী আজ একাদশ জাতীয় সংসদের ৭ম এবং চলতি বছরের দ্বিতীয় অধিবেশনে যোগ দেবার আগে সংসদ চত্বরে সাংবাদিকদের প্রশ্নের উত্তর দেন।

ট্রান্সপারেন্সি ইন্টারন্যাশনাল বাংলাদেশ- টিআইবি'র পক্ষ থেকে গতকাল আওয়ামী লীগের ত্রাণ কমিটির বিষয়ে দেয়া বক্তব্য খণ্ডন করে ড. হাছান মাহ্‌মুদ বলেন, আওয়ামী লীগের পক্ষ থেকে প্রত্যন্ত গ্রাম পর্যায় পর্যন্ত যে ত্রাণ বিতরণ কমিটি গঠন করতে বলা হয়েছে, তা শুধু দলীয় ত্রাণের সুষ্ঠু বিতরণ ও সমন্বয়ের জন্য, সরকারি ত্রাণ বিতরণের জন্য নয়।

'আওয়ামী লীগ ক্ষমতায় থাকতে বা বিরোধী দল হিসেবেও সবসময় সকল দুর্যোগে জনগণের পাশে দাঁড়িয়েছে এবং জননেত্রী শেখ হাসিনা সর্বদা সেই নির্দেশই দিয়েছেন' উল্লেখ করেন  আওয়ামী লীগের যুগ্ম সাধারণ সম্পাদক ড. হাছান। তিনি বলেন, 'দলীয় ত্রাণ কমিটির কাজ হবে শুধু আওয়ামী লীগের পক্ষ থেকে দেয়া ত্রাণ বিতরণ করা এবং আওয়ামী লীগের সব পর্যায়ের নেতৃবৃন্দ করোনা পরিস্থিতি মোকাবিলায় শুরু থেকেই যে ত্রাণ বিতরণ করছেন, তা সমন্বয় করা যাতে সব মানুষের কাছে ত্রাণ পৌঁছায়, কোনো দুস্থ মানুষই যাতে ত্রাণ বিতরণ কার্যক্রমের বাইরে না থাকে এবং সুষম বণ্টন হয়।'

'সরকারি ত্রাণ বিতরণে এই কমিটির যে কোনো ভূমিকা নেই, সেটি না বুঝে তড়িঘড়ি করে বিবৃতি দিয়ে টিআইবি ও রিজভী সাহেব দায়িত্বশীলতার পরিচয় দেননি বরং চরম দায়িত্বহীনতারই পরিচয় দিয়েছেন', বলেন মন্ত্রী।

#

আকরাম/নাইচ/রফিকুল/সেলিম/২০২০/১৯০০ ঘণ্টা

তথ্যবিবরণী নম্বর : ১৩৮৮

**বনানী কবরস্থানে চিরনিদ্রায় শায়িত হলেন বীর মুক্তিযোদ্দা জাহানারা হক**

ঢাকা, ৫ বৈশাখ (১৮ এপ্রিল):

আইন, বিচার ও সংসদ বিষয়ক মন্ত্রী আনিসুল হকের মা এবং অ্যাডভোকেট সিরাজুল হকের সহধর্মিণী বীর মুক্তিযোদ্ধা জাহানারা হককে চিরনিদ্রায় শায়িত করা হলো রাজধানীর বনানী কবরস্থানে। এর আগে আজ বাদজোহর বনানীর ১১ নম্বর রোড সংলগ্ন পানি উন্নয়ন বোর্ডের জামে মসজিদে পারিবারিকভাবে ও সীমিত পরিসরে মরহুমার নামাজে জানাজা অনুষ্ঠিত হয়।

বীর মুক্তিযোদ্ধা হওয়ায় নামাজে জানাজার পর মরহুমাকে গার্ড অভ্‌ অনার প্রদান করা হয়।

জানাজায় আইনমন্ত্রী আনিসুল হক ও তাঁর আত্মীয় স্বজন ছাড়াও প্রধান বিচারপতি সৈয়দ মাহমুদ হোসেন, রেলপথ মন্ত্রী নূরুল ইসলাম সুজন, বিদ্যুৎ প্রতিমন্ত্রী নসরুল হামিদ, বিচারপতি ড. জাকির হোসেন, সাবেক স্বরাষ্ট্র মন্ত্রী মহিউদ্দিন খান আলমগীর, ব্রাহ্মণবাড়িয়া সদর আসনের সংসদ সদস্য র. আ. ম. উবায়দুল মোকতাদির চৌধুরী, আইন সচিব গোলাম সারওয়ার-সহ আইন মন্ত্রণালয়ের উর্ধ্বতন কর্মকর্তাবৃন্দ উপস্থিত ছিলেন।

উল্লেখ্য, বীর মুক্তিযোদ্ধা জাহানারা হক গতরাতে রাজধানীর একটি  হাসপাতালে ইন্তেকাল করেন। মৃত্যুকালে তাঁর বয়স হয়েছিলো ৮৫ বছর।

#

রেজাউল/নাইচ/রফিকুল/সেলিম/২০২০/১৯০০ ঘণ্টা

তথ্যবিবরণী নম্বর : ১৩৮৭

**সিলেটের হাসপাতালের জন্য প্রায় ৭৫০ পিপিই পররাষ্ট্রমন্ত্রীর নিকট হস্তান্তর**

ঢাকা, ৫ বৈশাখ (১৮ এপ্রিল):

সিলেটের হাসপাতালের চিকিৎসক ও স্বাস্থ্যকর্মীদের জন্য প্রায় সাড়ে সাতশ পিপিই দিল বাংলাদেশ প্রাইভেট মেডিকেল কলেজ এসোসিয়েশন ও ওয়ালটন।

আজ ঢাকায় ফরেন সার্ভিস একাডেমিতে বাংলাদেশ প্রাইভেট মেডিকেল কলেজ এসোসিয়েশনে সভাপতি মুবিন খান ও ওয়ালটনের প্রতিনিধি এ পিপিইসমূহ পররাষ্ট্রমন্ত্রী ড. এ কে আব্দুল মোমেনের নিকট হস্তান্তর করেন।

সিলেটের ওসমানী মেডিকেল কলেজ, শহীদ শামসুদ্দীন হাসপাতাল, হার্ট ফাউন্ডেশন, কিডনি ফাউন্ডেশন ও বক্ষব্যাধী হাসপাতালে এ পিপিইসমূহ প্রদান করা হবে। পিপিই মধ্যে কেএন-৯৫ মাস্ক, ক্যাটেগরি-৩ টাইরয়েড স্যুট, সার্জিকাল গ্লাভ্স, গগজ, স্যু কাভার ইত্যাদি অন্তর্ভুক্ত রয়েছে। এছাড়া ওয়ালটনের পক্ষ থেকে কিছু পৃথক হেডশিল ও হেড গিয়ার প্রদান করা হয়।

ড. মোমেন বলেন, সরকারি ও সেসরকারি সংস্থা মিলিতভাবে করোনা ভাইরাস মোকবিলায় কাজ করছে। এটা অত্যন্ত আশাব্যঞ্জক বাংলাদেশ প্রাইভেট মেডিকেল কলেজ এসোসিয়েশন ও ওয়ালটনের মেডিকেল সামগ্রী প্রদানের মত কার্যক্রমের মাধ্যমে সরকারি-বেসরকারি অংশীদারিত্ব বৃদ্ধি পাচ্ছে।

#

তৌহিদুল/নাইচ/রফিকুল/সেলিম/২০২০/১৮০০ ঘণ্টা

তথ্যবিবরণী                                                                                              নম্বর : ১৩৮৬

**কোভিড-১৯ (করোনা ভাইরাস) সংক্রান্ত সর্বশেষ প্রতিবেদন**

ঢাকা, ৫ বৈশাখ (১৮ এপ্রিল) :

          রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী আজ দেশে নতুন করে আরো ২৬৬ জনের শরীরে করোনা সংক্রমণ ধরা পড়েছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ২১ হাজার ১৯১ জন। এখন পর্যন্ত সুস্থ হয়ে বাড়ি ফিরেছেন ৬৬ জন। গত ২৪ ঘণ্টায় ৯ জন-সহ এ পর্যন্ত এ রোগে ৮৪ জন মৃত্যুবরণ করেছেন। গত ২৪ ঘণ্টায় ২ হাজার ১শত ১৪টি নমুনা পরীক্ষা করা হয়েছে।

          এদিকে ন্যাশনাল ডিজাস্টার রেসপন্স কো-অর্ডিনেশন সেন্টার (এনডিআরসিসি) থেকে প্রাপ্ত তথ্য অনুযায়ী করোনা ভাইরাস পরিস্থিতি মোকাবিলার জন্য ৬৪টি জেলায় ১৬ এপ্রিল পর্যন্ত শিশু খাদ্য-সহ অন্যান্য সামগ্রী ক্রয়ের জন্য ৪১ কোটি ৫ লাখ ৭২ হাজার ২৬৪ টাকা নগদ সাহায্য এবং ৮৫ হাজার ৬৭ মেট্রিক টন চাল জেলা প্রশাসকের অনুকূলে বরাদ্দ করা হয়েছে।

          দুর্যোগ ব্যবস্থাপনা ও ত্রাণ মন্ত্রণালয়ের মাধ্যমে বরাদ্দকৃত এ সাহায্য দেশের সকল জেলা ও উপজেলা প্রশাসনের মাধ্যমে বিতরণ করা হচ্ছে।

#

তাসমীন/নাইচ/রফিকুল/সেলিম/২০২০/১৮২৫ ঘণ্টা

তথ্যবিবরণী নম্বর : ১৩৮৫

**বিসিক শিল্পনগরীসমূহে কর্মরতদের অগ্রাধিকারভিত্তিতে চিকিৎসা**

**প্রদানের অনুরোধ জানিয়েছেন বিসিক চেয়ারম্যান**

ঢাকা, ৫ বৈশাখ (১৮ এপ্রিল):

করোনা ভাইরাসের প্রাদুর্ভাবজনিত সময়কালে বাংলাদেশ ক্ষুদ্র ও কুটির শিল্প করপোরেশন (বিসিক) এর আওতাধীন শিল্পনগরীসমূহে নিত্য প্রয়োজনীয় ভোগ্য পণ্য, করোনা প্রতিরোধকমূলক পণ্য এবং ঔষধ সামগ্রী উৎপাদন, সরবরাহ ও মনিটরিংয়ের সাথে সংশ্লিষ্ট সকলকে অগ্রাধিকারভিত্তিতে চিকিৎসা সেবা প্রদানের অনুরোধ জানিয়েছে বিসিক।

বিসিকের চেয়ারম্যান মোঃ মোশতাক হাসান ১৬ এপ্রিল এ বিষয়ে অনুরোধ জানিয়ে দেশের সকল মেডিকেল কলেজ ও হাসপাতাল কর্তৃপক্ষ, সকল সিভিল সার্জন এবং উপজেলা স্বাস্থ্য ও পরিবার পরিকল্পনা কর্মকর্তা বরাবর পত্র প্রেরণ করেছেন।

প্রধানমন্ত্রীর নির্দেশনা অনুযায়ী করোনা ভাইরাস প্রাদুর্ভাবজনিত পরিস্থিতিতে নিজস্ব ব্যবস্থাপনায় করোনা প্রতিরোধমূলক ব্যবস্থা গ্রহণ করে বিসিকের ৭৬টি শিল্পনগরীর অনেক শিল্প প্রতিষ্ঠান নিয়মিতভাবে করোনা প্রতিরোধমূলক পণ্য পার্সোনাল প্রটেক্টিভ ইকুইপমেন্ট (পিপিই), হ্যান্ডস্যানিটাইজার, অক্সিজেন, মাস্ক, সাবান ও জীবাণুনাশক, ফ্লোর ক্লিনার, নিত্য প্রয়োজনীয় ভোগ্য পণ্য যেমন- চাল, আটা, ময়দা, ডাল, লবণ, রুটি, চিড়া ও মুড়ি ইত্যাদি, কৃষি ও কৃষিজাত পণ্য , গো-খাদ্য, পোল্ট্রি ফিডস, ফিস ফিডস, সেন্টিফিউগাল পাম্প, কৃষি যন্ত্রপাতি ও যন্ত্রাংশ, কীটনাশক, সার ও ঔষধ সামগ্রী-সহ আরো অনেক ধরনের প্রয়োজনীয় উপকরণ উৎপাদন অব্যাহত রেখে দেশের বিভিন্ন অঞ্চলে সরবরাহ করছে।

উল্লেখ্য, সকল পণ্য উৎপাদন, সরবরাহ ও মনিটরিংয়ের সাথে সংশ্লিষ্টদের করোনা ভাইরাসসহ অন্যান্য রোগে আক্রান্ত হওয়ার ঝুঁকি রয়েছে। বিসিক শিল্পনগরীসমূহে করোনা প্রতিরোধকমূলক উপকরণ, নিত্য প্রয়োজনীয় পণ্য ও ঔষধ সামগ্রী উৎপাদন ও দেশের সর্বত্র এগুলোর সরবরাহ অব্যাহত রাখার স্বার্থে বিসিকের পক্ষ হতে এ অনুরোধ জানানো হয়।

#

মাসুম/নাইচ/রফিকুল/সেলিম/২০২০/১৭৩০ ঘণ্টা

তথ্যবিবরণী নম্বর : ১৩৮৪

জেদ্দায় কাউন্সিলর লেবার করোনা ভাইরাসে আক্রান্ত

**বৈদেশিক মিশনে কর্মরত সকলকে স্বাস্থ্যবিধি মেনে দায়িত্ব পালনের আহ্বান পররাষ্ট্রমন্ত্রীর**

ঢাকা, ৫ বৈশাখ (১৮ এপ্রিল):

বাংলাদেশ মিশন জেদ্দায় কর্মরত কাউন্সিলর (লেবার) করোনা ভাইরাসে আক্রান্ত হয়েছেন। পররাষ্ট্রমন্ত্রী ড. এ কে আব্দুল মোমেন তাঁর দ্রুত আরোগ্য কামনা করেন।

ড. মোমেন বাংলাদেশের বৈদেশিক মিশনে কর্মরত সকল কর্মকর্তা-কর্মচারীকে করোনা ভাইরাস সংক্রান্ত স্বাস্থ্যবিধি মেনে অত্যন্ত সতর্কতার সাথে দায়িত্ব পালনের আহ্বান জানিয়েছেন।

কাউন্সিলর (লেবার) বাংলাদেশ মিশন, জেদ্দায় অত্যন্ত দক্ষতার সাথে দায়িত্ব পালন করেন। বাংলাদেশি ৪ হাজার শ্রমিককে  করোনা ভাইরাস পরীক্ষায় রাজি করাতে গত সপ্তাহে তিনি মদিনায় একটি ক্যাম্পে সৌদি প্রশাসনের সাথে দায়িত্ব পালন করেন।

#

তৌহিদুল/নাইচ/রফিকুল/সেলিম/২০২০/১৭০০ ঘণ্টা

তথ্যবিবরণী নম্বর : ১৩৮৩

**আইনমন্ত্রীর মায়ের মৃত্যুতে মন্ত্রী ও প্রতিমন্ত্রীদের শোক প্রকাশ**

ঢাকা, ৫ বৈশাখ (১৮ এপ্রিল):

আইন, বিচার ও সংসদ বিষয়ক মন্ত্রী আনিসুল হক এর মাতা জাহানারা হকের মৃত্যুতে গভীর শোক ও দুঃখ প্রকাশ করেছেন তথ্যমন্ত্রী ড. হাছান মাহমুদ, অর্থ মন্ত্রী [আ হ ম মোস্তফা কামাল](https://bn.wikipedia.org/wiki/%E0%A6%86_%E0%A6%B9_%E0%A6%AE_%E0%A6%AE%E0%A7%8B%E0%A6%B8%E0%A7%8D%E0%A6%A4%E0%A6%AB%E0%A6%BE_%E0%A6%95%E0%A6%BE%E0%A6%AE%E0%A6%BE%E0%A6%B2), [পরিকল্পনা](https://bn.wikipedia.org/wiki/%E0%A6%AA%E0%A6%B0%E0%A6%BF%E0%A6%95%E0%A6%B2%E0%A7%8D%E0%A6%AA%E0%A6%A8%E0%A6%BE_%E0%A6%AE%E0%A6%A8%E0%A7%8D%E0%A6%A4%E0%A7%8D%E0%A6%B0%E0%A6%A3%E0%A6%BE%E0%A6%B2%E0%A6%AF%E0%A6%BC_(%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6)) মন্ত্রী  [এম. এ. মান্নান](https://bn.wikipedia.org/wiki/%E0%A6%8F%E0%A6%AE._%E0%A6%8F._%E0%A6%AE%E0%A6%BE%E0%A6%A8%E0%A7%8D%E0%A6%A8%E0%A6%BE%E0%A6%A8_(%E0%A6%B8%E0%A7%81%E0%A6%A8%E0%A6%BE%E0%A6%AE%E0%A6%97%E0%A6%9E%E0%A7%8D%E0%A6%9C%E0%A7%87%E0%A6%B0_%E0%A6%B0%E0%A6%BE%E0%A6%9C%E0%A6%A8%E0%A7%80%E0%A6%A4%E0%A6%BF%E0%A6%AC%E0%A6%BF%E0%A6%A6)), শিল্প মন্ত্রী [নূরুল মজিদ মাহমুদ হুমায়ুন](https://bn.wikipedia.org/wiki/%E0%A6%A8%E0%A7%82%E0%A6%B0%E0%A7%81%E0%A6%B2_%E0%A6%AE%E0%A6%9C%E0%A6%BF%E0%A6%A6_%E0%A6%AE%E0%A6%BE%E0%A6%B9%E0%A6%AE%E0%A7%81%E0%A6%A6_%E0%A6%B9%E0%A7%81%E0%A6%AE%E0%A6%BE%E0%A6%AF%E0%A6%BC%E0%A7%82%E0%A6%A8), [পরিবেশ, বন ও জলবায়ু পরিবর্তন মন্ত্রী](https://bn.wikipedia.org/wiki/%E0%A6%AA%E0%A6%B0%E0%A6%BF%E0%A6%AC%E0%A7%87%E0%A6%B6,_%E0%A6%AC%E0%A6%A8_%E0%A6%93_%E0%A6%9C%E0%A6%B2%E0%A6%AC%E0%A6%BE%E0%A6%AF%E0%A6%BC%E0%A7%81_%E0%A6%AA%E0%A6%B0%E0%A6%BF%E0%A6%AC%E0%A6%B0%E0%A7%8D%E0%A6%A4%E0%A6%A8_%E0%A6%AE%E0%A6%A8%E0%A7%8D%E0%A6%A4%E0%A7%8D%E0%A6%B0%E0%A6%A3%E0%A6%BE%E0%A6%B2%E0%A6%AF%E0%A6%BC_(%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6)) [শাহাব উদ্দিন](https://bn.wikipedia.org/wiki/%E0%A6%B6%E0%A6%BE%E0%A6%B9%E0%A6%BE%E0%A6%AC_%E0%A6%89%E0%A6%A6%E0%A7%8D%E0%A6%A6%E0%A6%BF%E0%A6%A8_(%E0%A6%B0%E0%A6%BE%E0%A6%9C%E0%A6%A8%E0%A7%80%E0%A6%A4%E0%A6%BF%E0%A6%AC%E0%A6%BF%E0%A6%A6)), ভূমি মন্ত্রী [সাইফুজ্জামান চৌধুরী](https://bn.wikipedia.org/wiki/%E0%A6%B8%E0%A6%BE%E0%A6%87%E0%A6%AB%E0%A7%81%E0%A6%9C%E0%A7%8D%E0%A6%9C%E0%A6%BE%E0%A6%AE%E0%A6%BE%E0%A6%A8_%E0%A6%9A%E0%A7%8C%E0%A6%A7%E0%A7%81%E0%A6%B0%E0%A7%80), রেলপথ মন্ত্রী [নূরুল ইসলাম সুজন](https://bn.wikipedia.org/wiki/%E0%A6%A8%E0%A7%82%E0%A6%B0%E0%A7%81%E0%A6%B2_%E0%A6%87%E0%A6%B8%E0%A6%B2%E0%A6%BE%E0%A6%AE_%E0%A6%B8%E0%A7%81%E0%A6%9C%E0%A6%A8), [বিজ্ঞান ও প্রযুক্তি মন্ত্রী](https://bn.wikipedia.org/wiki/%E0%A6%AC%E0%A6%BF%E0%A6%9C%E0%A7%8D%E0%A6%9E%E0%A6%BE%E0%A6%A8_%E0%A6%93_%E0%A6%AA%E0%A7%8D%E0%A6%B0%E0%A6%AF%E0%A7%81%E0%A6%95%E0%A7%8D%E0%A6%A4%E0%A6%BF_%E0%A6%AE%E0%A6%A8%E0%A7%8D%E0%A6%A4%E0%A7%8D%E0%A6%B0%E0%A6%A3%E0%A6%BE%E0%A6%B2%E0%A6%AF%E0%A6%BC_(%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6)) [ইয়াফেস ওসমান](https://bn.wikipedia.org/wiki/%E0%A6%87%E0%A6%AF%E0%A6%BC%E0%A6%BE%E0%A6%AB%E0%A7%87%E0%A6%B8_%E0%A6%93%E0%A6%B8%E0%A6%AE%E0%A6%BE%E0%A6%A8), [ডাক ও টেলিযোগাযোগ বিভাগের মন্ত্রী](https://bn.wikipedia.org/wiki/%E0%A6%A1%E0%A6%BE%E0%A6%95,_%E0%A6%9F%E0%A7%87%E0%A6%B2%E0%A6%BF%E0%A6%AF%E0%A7%8B%E0%A6%97%E0%A6%BE%E0%A6%AF%E0%A7%8B%E0%A6%97_%E0%A6%93_%E0%A6%A4%E0%A6%A5%E0%A7%8D%E0%A6%AF%E0%A6%AA%E0%A7%8D%E0%A6%B0%E0%A6%AF%E0%A7%81%E0%A6%95%E0%A7%8D%E0%A6%A4%E0%A6%BF_%E0%A6%AE%E0%A6%A8%E0%A7%8D%E0%A6%A4%E0%A7%8D%E0%A6%B0%E0%A6%A3%E0%A6%BE%E0%A6%B2%E0%A6%AF%E0%A6%BC_(%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6)) মোস্তাফা জব্বার এবং [মৎস্য ও প্রাণিসম্পদ](https://bn.wikipedia.org/wiki/%E0%A6%AE%E0%A7%8E%E0%A6%B8%E0%A7%8D%E0%A6%AF_%E0%A6%93_%E0%A6%AA%E0%A7%8D%E0%A6%B0%E0%A6%BE%E0%A6%A3%E0%A6%BF%E0%A6%B8%E0%A6%AE%E0%A7%8D%E0%A6%AA%E0%A6%A6_%E0%A6%AE%E0%A6%A8%E0%A7%8D%E0%A6%A4%E0%A7%8D%E0%A6%B0%E0%A6%A3%E0%A6%BE%E0%A6%B2%E0%A6%AF%E0%A6%BC) মন্ত্রী [শ ম রেজাউল করিম](https://bn.wikipedia.org/wiki/%E0%A6%B6_%E0%A6%AE_%E0%A6%B0%E0%A7%87%E0%A6%9C%E0%A6%BE%E0%A6%89%E0%A6%B2_%E0%A6%95%E0%A6%B0%E0%A6%BF%E0%A6%AE)।

এছাড়া তথ্য প্রতিমন্ত্রী ডা: মো: [মুরাদ হাসান](https://bn.wikipedia.org/wiki/%E0%A6%AE%E0%A7%81%E0%A6%B0%E0%A6%BE%E0%A6%A6_%E0%A6%B9%E0%A6%BE%E0%A6%B8%E0%A6%BE%E0%A6%A8), শিল্প প্রতিমন্ত্রী [কামাল আহমেদ মজুমদার](https://bn.wikipedia.org/wiki/%E0%A6%95%E0%A6%BE%E0%A6%AE%E0%A6%BE%E0%A6%B2_%E0%A6%86%E0%A6%B9%E0%A6%AE%E0%A7%87%E0%A6%A6_%E0%A6%AE%E0%A6%9C%E0%A7%81%E0%A6%AE%E0%A6%A6%E0%A6%BE%E0%A6%B0), বিদ্যুৎ জ্বালানি ও খনিজ সম্পদ [নসরুল হামিদ](https://bn.wikipedia.org/wiki/%E0%A6%A8%E0%A6%B8%E0%A6%B0%E0%A7%81%E0%A6%B2_%E0%A6%B9%E0%A6%BE%E0%A6%AE%E0%A6%BF%E0%A6%A6), নৌপরিবহন প্রতিমন্ত্রী [খালিদ মাহমুদ চৌধুরী](https://bn.wikipedia.org/wiki/%E0%A6%96%E0%A6%BE%E0%A6%B2%E0%A6%BF%E0%A6%A6_%E0%A6%AE%E0%A6%BE%E0%A6%B9%E0%A6%AE%E0%A7%81%E0%A6%A6_%E0%A6%9A%E0%A7%8C%E0%A6%A7%E0%A7%81%E0%A6%B0%E0%A7%80), মহিলা ও শিশু বিষয়ক  প্রতিমন্ত্রী [ফজিলাতুন নেসা ইন্দিরা](https://bn.wikipedia.org/wiki/%E0%A6%AB%E0%A6%9C%E0%A6%BF%E0%A6%B2%E0%A6%BE%E0%A6%A4%E0%A7%81%E0%A6%A8_%E0%A6%A8%E0%A7%87%E0%A6%B8%E0%A6%BE_%E0%A6%87%E0%A6%A8%E0%A7%8D%E0%A6%A6%E0%A6%BF%E0%A6%B0%E0%A6%BE) আইনমন্ত্রীর মাতা জাহানারা হকের মৃত্যুতে শোক প্রকাশ করেছেন।

আজ পৃথক পৃথক শোকবার্তায় তারা মরহুমার বিদেহী আত্মার শান্তি কামনা করেন এবং শোকসন্তপ্ত পরিবারের সদস্যদের প্রতি সমবেদনা জানান।

#

তথ্যবিবরণী নম্বর : ১৩৮২

**আইনমন্ত্রীর মায়ের ইন্তেকাল**

ঢাকা, ৫ বৈশাখ (১৮ এপ্রিল) :

আইন, বিচার ও সংসদ বিষয়ক মন্ত্রী আনিসুল হক এর মাতা এবং মরহুম এডভোকেট সিরাজুল হক এর সহধর্মিণী জাহানারা হক (শুক্রবার দিবাগত রাতে) রাজধানীর এপোলো হাসপাতালে ইন্তেকাল করেছেন (ইন্না লিল্লাহি ওয়া ইন্না ইলাইহি রাজিউন)।

মরহুমা গত ২৭ অক্টোবর ২০১৯ তারিখ থেকে এপোলো হাসপাতালে চিকিৎসাধীন ছিলেন। তিনি দীর্ঘদিন যাবৎ হৃদরোগসহ বিভিন্ন রোগে ভুগছিলেন। মৃত্যুকালে তাঁর বয়স হয়েছিলো ৮৫ বছর ।

#

রেজাউল/জাহাঙ্গীর/শুভ/২০২০/১৫০০ ঘণ্টা